Slaný potok (prítok Ondavy)

Slaný potok je krátky potok v regióne Horného Zemplína, na území okresu Stropkov. Pôvodne bol ľavostranným prítokom Ondavy, po výstavbe vodnej nádrže Veľká Domaša ústi do nej. Má dĺžku 1,5 km a je tokom V. rádu.

Prameň 

Pramení v Ondavskej vrchovine na severozápadnom svahu Hrabovskej hory (297,8 m n. m.) v nadmorskej výške cca 225 m n. m.

Opis toku 

Najprv tečie juhozápadným smerom, zľava priberá prítok prameniaci severozápadne od kóty 253 m a stáča sa na západ. Preteká južne od obce Turany nad Ondavou, cez areál autokempingu a juhojuhozápadne od obce ústi v nadmorskej výške 162,4 m n. m. do vodnej nádrže Veľká Domaša.

Potoky na Slovensku
Povodie Ondavy
Vodné toky v okrese Stropkov